**PAPILDUS INFORMĀCIJA par** **uzdoto jautājumu un sniegtā atbilde**

**konkursam Nr. LLU/2016/17/AK**

 Latvijas Lauksaimniecības universitātes iepirkumu komisija 24.03.2016. saņēma vēstuli ar jautājumu par LLU konkursa *„Dzīvnieku barības un medicīnas preču piegāde LLU VMF vajadzībām”* (id.Nr. LLU/2016/17/AK) nolikuma tehnisko specifikāciju.

***Vēstulē uzdotais jautājums:***

Gribējām piedalīties Jūsu izsludinātajā iepirkumā LLU/2016/17/AK, bet secinājām, ka jāpiedāvā pilnas daļas (Nolikuma punkts 2.3.) un apvienoti ļoti dažādi, specifiski produkti un nav nekādas konsekvences un pamatojuma doto daļu daļu sadalījumā... vai varat sniegt rakstisku atbildi uz kādu principu pamata veidotas minētās daļas un kādam mērķim tās kalpo, zinot sadārdzinājumu, ko būs spiests uzrēķināt pretendents, kas būs spiests iepirkt tik daudzu firmu preces lai nokomplektētu šādas daļas?

***Sniegtā atbilde:***

Atklāta konkursa Nr. LLU/2016/17/AK Tehniskā un finanšu piedāvājuma 2.daļā “Medicīnas preču piegāde” ir uzskaitītas visas medicīnas preces (186 vienības), kuras ir nepieciešamas Latvijas Lauksaimniecības universitātes Veterinārās klīnikas darba nodrošināšanai un kuras nav iespējams iegādāties Elektronisko iepirkumu sistēmā. Sakarā ar to, ka iegādes apjoms katrai no pozīcijām ir neliels, tās ir apvienotas vienā konkursa daļā. Lai arī kādai no precēm iespējams sadārdzinājums preču pārpirkšanas dēļ, no pasūtītāja viedokļa šāds dalījums ir racionāls un atvieglo preču pasūtīšanu, pieņemšanu un norakstīšanu, kā arī izslēdz varbūtību, ka kādu no nepieciešamajām precēm neviens no pretendentiem nevēlēsies piegādāt.